টেকনাফ থানার ওসি রণজিৎ কুমার বড়ুয়া জানান, আইন-শৃঙ্খলা রক্ষাকারী বাহিনীর পরিচয়ে রবিবার রাত দেড়টার দিকে একটি সংঘবদ্ধ চক্র বালুখালী ও কুতুপালং রোহিঙ্গা শিবির থেকে ছয়জন রোহিঙ্গাকে অপহরণ করে নিয়ে যায়। অপহৃতদের টেকনাফ উপজেলার চাকমারকুল রোহিঙ্গা ক্যাম্পের পশ্চিমে গহিন পাহাড়ে আটকে রাখে। একপর্যায়ে অপহরণকারীরা তিনজনের গলায় চুরি চালিয়ে হত্যার চেষ্টা করে। এ সময় রোহিঙ্গাদের চিৎকার শুনে স্থানীয়রা রাখাল রোহিঙ্গা শিবিরে খবর দেয়। পরে আইন-শৃঙ্খলা রক্ষাকারী বাহিনী ঘটনাস্থলে পৌঁছে তিনজনকে উদ্ধার করে। পরে তাদের হাসপাতালে ভর্তি করা হয়।